**ՏԵՂԵԿԱՆՔ**

Վարորդական իրավունքի վկայական ստանալու համար վարորդի թեկնածուն պետք է ՀՀ պետական բյուջե վճարի «Պետական տուրքի մասին» օրենքով սահմանված 3.000-ական ՀՀ դրամ պետական տուրք յուրաքանչյուր քննության համար (տեսական - գործնական) և 12.000 ՀՀ դրամ վարորդական վկայական տալու (վարորդական վկայականը փոխանակելու, կորած վարորդական վկայականի փոխարեն նորը տալու) համար, իսկ «Ոստիկանության մասին» օրենքի 40.1-րդ հոդվածի 3-րդ մասի համաձայն՝ նաև 10.000 ՀՀ դրամ՝ տրանսպորտային միջոց վարելու իրավունքի վկայական ստանալու գործնական քննություն ընդունելու համար։

Ընդհանուր առմամբ վարորդական իրավունքի վկայական ստանալու համար վարորդի թեկնածուն պետք է վճարի 28.000 ՀՀ դրամ գումար:

|  |  |  |
| --- | --- | --- |
| Տարեթիվ | Գործնական քննության  դիմած | Ստացած |
| 2015թ. | 40.123 | 38.084 |
| 2016թ. | 44.889 | 42.854 |
| 2017թ. | 48.541 | 46.960 |
| 2018թ. | 37.561 | 25.503 |
| 2019թ. | 62.932 | 28.491 |

Այսպես`

1) վարորդական վկայական տալու (վարորդական վկայականը փոխանակելու, վարորդական վկայական տալու (վարորդական վկայականը փոխանակելու, կորած վարորդական վկայականի փոխարեն նորը տալու) համար վճարվող 12.000 ՀՀ դրամից ընդամենը 2.259 ՀՀ դրամն է հանդիսանում փաստացի ծախս, որը գոյանում է պլաստիկ քարտի (մեկ քարտի հաշվարկով 1.536 ՀՀ դրամ), վկայականը տպագրող կինեգրամ պաշտպանիչ թաղանթի (մեկ վկայականի համար հաշվարկով 408 ՀՀ դրամ), վկայականը տպագրման ներկող գունավոր ժապավենի (մեկ վկայականի համար հաշվարկով 158 ՀՀ դրամ) և վկայականը տպագրման թափանցիկ պաշտպանիչ թաղանթների (մեկ վկայականի համար հաշվարկով 157 ՀՀ դրամ) փաստացի օգտագործումից։

Ստացվում է, որ յուաքանչյուր տպագրված վարորդական վկյականից պետական բյուջե ստացվող եկամուտը կազմում է **9.741** ՀՀ դրամ։

2019 թվականին տպագրվել է 28.491 վարորդական վկայական, հետևաբար միան 1-ին անգամ տպագրվող վկայականների դիմաց պետական բյուջե որպես եկամուտ գանձվել է **277.530.831** ՀՀ դրամ գումար, իսկ նման դինամիկայի դեպքում միայն 1-ին անգամ տպագրվող վկայականների դիմաց պետական բյուջե որպես եկամուտ գանձվող գումարը 4 տարի անց կկազմի **1.110.123.324** ՀՀ դրամ։

2) Ըստ գործող և նախագծով առաջարկվող կարգի իրական պայմաններում գործնական քննության տարածության առավելագույն երկարությունը 4 կիլոմետր է, իսկ ավտոդրոմում մեկ շրջապտույտը 1 կիլոմետր։

Թեթև մարդատար տրանսպորտային միջոցի վառելիքի ծախսը 100 կիլոմետրի դեպքում միջին հաշվարկով կազմում է 10 լիտր բենզինային վառելիք, իսկ բեռնատարի դեպքում՝ 30 լիտր։

Ստացվում է, որ 5 կիլոմետր վազքի դեպքում թեթև մարդատար տրանսպորտային միջոցի վառելիքի ծախսը կկազմի 0.5 լիտր, իսկ բեռնատարի դեպքում 1.3 լիտր։

Ներկայիս գործող սակագնով 5 կիլոմետր վազքի համար բենզինային վառելիքի գումարը թեթև մարդատարների համար կկազմի 205 ՀՀ դրամ, իսկ բեռնատարի դեպքում 500 ՀՀ դրամ։

Թեթև մարդատար տրանսպորտային միջոցի «ԿԱՍԿՈ» պայամանագրի արժեքը տարեկան կազմում է 170.000 ՀՀ դրամ, իսկ բեռնատարինը 296.000 ՀՀ դրամ, հետևաբար թեթև մարդատար տրանսպորտային միջոցի համար օրական ծախսը կազմում է 366 ՀՀ դրամ, իսկ բեռնատարինը 811 ՀՀ դրամ:

Բնապահպանական տարեկան տուրքը թեթև մարդատար տրանսպորտային միջոցի համար կազմում է 2.500 ՀՀ դրամ, իսկ բեռնատարինը 10.000 ՀՀ դրամ, հետևաբար թեթև մարդատար տրանսպորտային միջոցի համար օրական ծախսը կազմում է 7 ՀՀ դրամ, իսկ բեռնատարինը 27 ՀՀ դրամ:

Արդյունքում ստացվում է, որ թեթև մարդատար տրանսպորտային միջոցի համար օրական ընդհանուր ծախսը կազմում է **578** ՀՀ դրամ, իսկ բեռնատարինը **1338** ՀՀ դրամ։

Եթե տրանսպորտային միջոց վարելու իրավունքի վկայական ստանալու գործնական քննություն ընդունելու համար գանձվող 10.000 ՀՀ դրամից հանենք 1338 ՀՀ դրամ օրական ծախսի արժեքը, ապա կստացվի, որ օրական քննական բոլոր տրանսպորտային միջոցները շահագործվելու դեպքում պետական բյուջե վճարվող առավելագույն օրական եկամուտը **8.662** ՀՀ դրամ, իսկ տարեկան եկամուտը տարեկան միջինը 50.000 գործնական քննություն անցնելու համար դիմողների վճարների դեպքում կկազմի **433.100.000** ՀՀ դրամ, իսկ նման դինամիկայի դեպքում միայն գործնական քննություն անցնելու համար դիմողների վճարների դիմաց պետական բյուջե որպես եկամուտ գանձվող գումարը 4 տարի անց կկազմի **1.732.400.000** ՀՀ դրամ։

Հարկ եմ համարում ընդգծել, որ վարորդական իրավունքի վկայական ստանալու համար վարորդի թեկնածուի միայն գործնական քննությանը մասնակցելու համար վճարվող 3.000 ՀՀ դրամն ամբողջությամբ պետք է համարել պետական բյուջե գանձվող եկամուտ, իսկ տարեկան եկամուտը տարեկան միջինը 50.000 գործնական քննություն անցնելու համար դիմողների վճարների դեպքում կկազմի **150.000.000** ՀՀ դրամ։

Այսպիսով, մեկ տարում միջինը պետական բյուջե կգանձվի **860.000.000** ՀՀ դրամ եկամուտ։

Հետևաբար, հաշվի առնելով, որ որոշման նախագծի 5-րդ կետի 1-ին ենթակետով ճանապարհային ոստիկանության տարածքային ստորաբաժանումների գործնական քննություն ընդունելու համար նախատեսված տրանսպորտային և տեխնիկական միջոցներով ապահովելու գործընթացի ավարտը սահմանվել է մինչև 2027 թվականի դեկտեմբերի 31-ը, կարծում եմ, որ նախագծով ՀՀ պետական բյուջեից ենթադրվող ծախսերն արդարացված են։

Հարկ է նկատել, որ ներկայումս գործող ՀՀ կառավարության կառավարության 2008 թվականի սեպտեմբերի 18-ի **«Վարորդական վկայական ստանալու համար քննություններ ընդունելու և վարորդական վկայական տալու կարգը, վարորդական վկայական ստանալու համար պարտադիր ներկայացնելու ենթակա փաստաթղթերի ցանկը, ինչպես նաև ազգային ու միջազգային վարորդական վկայականների ձևերն ու նկարագրերը սահմանելու մասին»** N 1158-Ն որոշման 4-րդ կետի 1-ին ենթակետի համաձայն՝ ճանապարհային ոստիկանության մարզային ստորաբաժանումները գործնական քննություն ընդունելու համար նախատեսված տրանսպորտային և տեխնիկական միջոցներով ապահովելու գործընթացի վերջնաժամկետը նախատեսված է եղել մինչև 2017 թվականի դեկտեմբերի 31-ը, որը չի կատարվել, ավելին այդ ժամկետը 20.09.12թ. N 1204-Ն, և 30.04.15թ. N 460-Ն որոշումներով խմբագրվել է՝ գործընթացի ավարտի ժամկետը սահմանելով նախ 2014թ. դեկտեմբերի 31-ը, այնուհետև 2017թ. դեկտեմբերի 31-ը։

**ՃԱՆԱՊԱՐՀԱՅԻՆ ՈՍՏԻԿԱՆՈՒԹՅՈՒՆ**